**Система за управление на домашни помощници**

„Образцов Дом“ е компания, която се занимава с предлагане на услуги в сферата на грижата за дома и домашните помощници.

Изградете система за „Образцов дом“, която позволява на клиенти да заявят домашни помощници за дома си.

В системата има три вида потребители: администратори (Administrator), домашни помощници (Housekeeper) и клиенти (Client).

Като клиент даден потребител може да създаде задача. За всяка задача се посочва - име, описание на задачата в свободен текст, локация на задачата (избира се от предварителен списък с локации на клиента), краен срок и бюджет, освен това се посочва и категория на задачата, като тя бива една от следните:

* почистване и дезинфекция;
* грижа за домашни любимци и растения;
* грижа за дете;
* грижа за възрастен човек.

При създаването си всяка задача получава статус „Чакаща”. Другите възможни статуси са „Назначена на домашен помощник”, „За преглед”, „Изпълнена” и „Отказана“.

Като клиент даден потребител може да разгледа всички задачи, които е създал, независимо от техния статус.

Като клиент даден потребител може да се откаже от дадена задача, ако тя е в статус „Чакаща”. При отказ от задачата, нейния статус следва да се промени на „Отказана”. Ако статусът на една задача е различен от „Чакаща”, то тя не може да бъде отказана от клиента.

Като клиент даден потребител може да отбележи една задача като „Изпълнена”, ако нейният статус е бил „За преглед”.

Като клиент даден потребител може да промени името, описанието на задачата, локацията, крайния срок, бюджета и категорията, стига статусът на задачата да е „Чакаща”. При променен статус промяна не бива да бъде допустима.

Като клиент даден потребител може да добави локация. За всяка локация се добавят име на локацията и адрес.

Като клиент даден потребител има пълен контрол (създаване, преглед, промяна, изтриване) върху своите локации, но **не трябва да може** да изтрие локация, ако за нея съществува създадена задача.

Като домашен помощник даден потребител може да вижда всички задачи, които са му зачислени, независимо от техния статус.

Като домашен помощник даден потребител може да променя статуса на дадена задача на „За преглед”, ако задачата е била назначена на него. При промяната на статуса задължително трябва да се приложи и снимка като доказателство за извършване на задачата. В системата трябва да се запази втора дата за задачата - дата на предаване на задачата за преглед.

Като администратор даден потребител може да вижда всички задачи и локации и да извършва пълния набор от CRUD (Създаване, преглед, промяна, изтриване) операции върху тях.

Като администратор даден потребител може да зачисли дадена задача на потребител с роля „Домашен помощник”.


Като администратор даден потребител може да променя статуса на задача, без значение от нейния текущ статус.

Като администратор даден потребител има контрол върху създаването и управлението на други потребители.


Всеки потребител се характеризира с потребителско име, парола, собствено име и фамилия, роля - администратор, домашен помощник или клиент.

При стартиране на системата потребителят има възможност да влезе в своя потребителски профил или да си създаде такъв.

Влизането в системата става, като се предоставят име и парола.




Ако няма регистрация, даден потребител може да се регистрира.



Ролята на всеки новорегистриран потребител е „Клиент”.

След вход в системата, ако даден потребител е администратор, той може да управлява задачи, локации и потребители.



За всички формуляри трябва да има подходящи валидации. Създайте възможност за филтриране на задачи по тяхното име, описание, както и по статус и локация.

# **Система за управление на домашни помощници**

За успешното полагане на ДИ по практика трябва да се разработи трислойно приложение.

## Общи изисквания

Проектът трябва да бъде приложение реализирано чрез слой за данни, слой за услуги и презентационен слой.

Приложението трябва да има Web базиран интерфейс, за който са използвани HTML и CSS.

Приложението трябва да работи с релационна база от данни.

Проектът трябва да спазва официалните препоръки (style guide) за използваните технологии и да разполага със смислени коментари.

## Критерии за оценяване

Точки се присъждат на базата на три компонента:

* Изграждане на презентационна част
* Структура на базата от данни
* Разработка на функционалности

Критерии и скала за оценяване за разработка на проект:

|  |  |  |
| --- | --- | --- |
| **№** | **Критерии за формиране на оценката** | **Максимален** |
|  | **брой точки** |
|  |
| 1. | Реализация на презентационна част (HTML, CSS) | **15** |
| 1.1. | Oформление на страница - позициониране на елементи, чрез HTML тагове (например: div) и CSS атрибути (например: float, clear и display) | 5 |
| 1.2. | използване на семантични HTML тагове (header, nav, main и др.) | 5 |
| 1.3. | използване на CSS селектори, изнасяне на CSS във външен файл, използване на класове в HTML кода | 5 |
| 2. | Умения за работа с БД | **20** |
| 2.1. | Изграждане на структурата на базата от данни - таблици | 10 |
| 2.2. | Изграждане на структурата на базата от данни - връзки между таблиците | 10 |
| 3. | Разработка на сървърна система, базирана на трислоен модел | **20** |
| 3.1. | Създаване на потребителска система - вход и регистрация на потребител | 1 |
| 3.2. | Управление на потребители (преглед, добавяне, редактиране, изтриване) | 1 |
| 3.3. | Управление на задачи (преглед, добавяне, редактиране, изтриване, промяна на статус според условието) | 4 |
| 3.4. | Управление на локации (преглед, добавяне, редактиране, изтриване) според условието | 3 |
| 3.5. | Филтриране на задачи и локации според условието | 2 |
| 3.6. | Налична на валидация на формулярите | 2 |
| 3.7. | Възможност за качване на изображение към задача от потребител с роля „домашен помощник” | 2 |
| 3.8. | Наличие на всички роли и коректната им работа, според условието | 2 |
| 3.9. | Работеща функционалност за зачисляване на роли | 3 |
| 4. | Здравословно и безопасно упражняване на професията. | **3** |
| 4.1. | Ученикът притежава знания и умения за безопасна работа на работното място | 1 |
| 4.2. | Ученикът притежава умения за адекватно реагиране в критични ситуации в рамките на компетенциите си | 1 |
| 4.3. | Ученикът притежава умения за оказване на първа помощ на пострадал при авария (при токов удар, пожар, наранявания и др.) | 1 |
| 5. | Професионално-личностни качества. | **2** |
| 5.1. | отговорност към извършената работа | 1 |
| 5.2. | трудова и технологична дисциплина - създаване на четим и ясен код, а в по-комплексни ситуации, детайлно описание, посредством коментари | 1 |
|  | **Общо** | **60** |

Максималният брой точки е 60, като тези точки се превръщат в оценка по формулата:

**Оценка = брой точки : 10**